ריאן ססניון

קואסי ריאן ססניון (באנגלית: Kouassi Ryan Sessegnon; נולד ב-18 במאי 2000) הוא כדורגלן אנגלי המשחק בעמדות המגן השמאלי, הקשר השמאלי והקיצוני השמאלי בפולהאם מהפרמייר ליג.

ססניון נולד ברוהאמפטון, דרום-מערב לונדון. אחיו התאום, סטיבן, משחק בפולהאם גם כן. הוא קרוב משפחה של הכדורגלן סטפן ססנון, המשחק בנבחרת בנין.

קריירת מועדונים
פולהאם
ססניון הצטרף לאקדמיית הנוער של פולהאם בגיל שמונה, יחד עם אחיו התאום סטיבן.

ב-9 באוגוסט 2016 ערך ססניון את הופעת הבכורה שלו בקבוצה הבוגרת של פולהאם, בגיל 16 שנים ו-81 ימים, בניצחון 2–3 על לייטון אוריינט במסגרת גביע הפוטבול ליג. שבוע לאחר מכן הופיע לראשונה בליגה, במשחק הצ'מפיונשיפ, כאשר פתח בהרכב מול לידס יונייטד. ב-20 באוגוסט כבש ססניון במשחק ליגה מול קארדיף סיטי את שערו הראשון בקבוצה הבוגרת, ובכך הפך לשחקן הראשון שנולד בשנת 2000 ואילך שכובש בליגה מקצוענית באנגליה, ולשחקן הצעיר ביותר שכובש בצ'מפיונשיפ. ב-8 בינואר 2017 כבש את שער הניצחון, גם כן מול קארדיף, במסגרת גביע ה-FA. ב-11 במרץ כבש צמד מול ניוקאסל יונייטד, שזכתה בצ'מפיונשיפ באותה עונה. אלן שירר שחקן העבר של ניוקאסל, שיבח את ססניון ותיאר את יכולתו כ"מבריקה".

בסיכום עונתו הראשונה ככדורגלן מקצועני, הופיע ססניון ב-30 משחקים בכל המסגרות, כולל במשחקי פלייאוף הצ'מפיונשיפ, בהם הפסידה פולהאם לרדינג, וכבש שבעה שערים. הוא נכלל בנבחרת העונה של הצ'מפיונשיפ, והפך לשחקן הצעיר אי פעם שנכלל בהרכב זה.

עקב היכולת יוצאת הדופן של ססניון בעונת הבכורה שלו, גדלה ההתעניינות בו מצד חוגי תקשורת שונים. בעיתון לה גזטה דלו ספורט האיטלקי דירגו את ססניון ברשימת 30 השחקנים הטובים באירופה מתחת לגיל 20. ספורטס אילוסטרייטד דירג את ססניון במקום ה-19 ברשימת הכדורגלנים הטובים בעולם מתחת לגיל 20. קשר פולהאם ניסקנס קבאנו כינה את ססניון כ"העתיד של הכדורגל האנגלי", בעוד שקשר פולהאם נוסף, סטפן יוהאנסן, טען "אני בטוח ב-99% שהוא יהיה אחד מהמגנים השמאליים הטובים בעולם".

על פי חוקי התאחדות הכדורגל האנגלית חוזה מקצועני ייחתם עם כדורגלן שמלאו לו לפחות 17 שנים. עקב כך, רק בסיום עונת  התאפשר לססניון לחתום על חוזה מקצועני ראשון. למרות התעניינות רבה בססניון מצד קבוצות צמרת באנגליה ובאירופה, ב-28 ביוני 2017 חתם השחקן על חוזה עם פולהאם עד 2020. ססניון טען כי הוא סבור כי ישחק דרך קבע עם הקבוצה הבוגרת, ואמר: "בעונה החולפת קיבלתי הזדמנויות משחק רבות ואני רוצה להמשיך בכך. כשאתה צעיר אתה רק רוצה לשחק כמה משחקים שאתה רק יכול".

ביולי 2017 הוכרז כי ססניון ילבש את חולצה מספר 3, אליה יועבר מחולצתו הקודמת, מספר 30. הוא כבש את שערו הראשון בעונת  במחזור השישי של העונה, בתיקו 1-1 מול קארדיף סיטי. ב-21 בנובמבר כבש ססניון שלושער בהופעתו ה-50 בפולהאם, בניצחון החוץ 4–5 על שפילד יונייטד. בכך הפך ססניון לשחקן הראשון בגיל 17 ומטה שכובש שלושער בארבע הליגות הבכירות באנגליה, מאז שדלה אלי עשה זאת ב-2014. לאחר שכבש שישה שערים בחודש ינואר 2018, נבחר ססניון לשחקן החודש בצ'מפיונשיפ.

לקראת סיום העונה היה ססניון מועמד לתואר הכדורגלן הצעיר של השנה בליגה האנגלית, ובכך היה לכדורגלן הראשון מהצ'מפיונשיפ שמועמד לתואר זה. באפריל 2018 נבחר ססניון לשחקן העונה בצ'מפיונשיפ, לשחקן הצעיר של העונה בצ'מפיונשיפ ולשחקן המצטיין מתחת לגיל 18 בפוטבול ליג. פולהאם סיימה את העונה במקום השלישי בטבלה, ושיחקה בפלייאוף העלייה. בחצי גמר הפלייאוף, כבש ססניון במשחק הראשון, ובישל את שער הניצחון במשחק השני, מול דרבי קאונטי. בעונה זו שיחק ססניון בכל 52 המשחקים של פולהאם, וכבש 16 שערים.

 טוטנהאם 
באוגוסט 2019 חתם בטוטנהאם הוטספר. ב-5 באוקטובר 2020 הושאל להופנהיים מהבונדסליגה.

בפתיחת עונת 2022/2023 נכלל בסגל טוטנהאם לפרמייר ליג, וכבש שער בכורה במשחק הראשון של העונה, אותו ניצחה קבוצתו 1–4 את סאות'המפטון.

ב-26 ביולי 2024 חזר לפולהאם וחתם לשנתיים.

נבחרת אנגליה
ב-2016 ייצג ססניון את נבחרת אנגליה עד גיל 17 באליפות אירופה עד גיל 17. הוא כבש את שערו הראשון עבור נבחרת אנגליה עד גיל 19 בניצחון 0–2 על לוקסמבורג, ב-10 בנובמבר 2016, במוקדמות אליפות אירופה עד גיל 19.

ססניון נכלל בסגל אנגליה עד גיל 19, לקראת אליפות אירופה עד גיל 19 לשנת 2017. בטורניר זה כבש ססניון 3 שערים, והיה למלך השערים של הטורניר, וסייע לזכייתה של נבחרתו. בנוסף, הוא נכלל בנבחרת הטורניר.

תארים
נבחרת אנגליה
 אליפות אירופה עד גיל 19 - 

אישיים
 שחקן העונה בצ'מפיונשיפ - 
 השחקן הצעיר של העונה בצ'מפיונשיפ - 
 נבחרת העונה בצ'מפיונשיפ - , 
 השחקן המצטיין מתחת לגיל 18 בפוטבול ליג - 
 שחקן החודש בצ'מפיונשיפ (מטעם התאחדות שחקני הכדורגל) - ינואר 2018
 שחקן החודש בצ'מפיונשיפ (מטעם הפוטבול ליג) - ינואר 2018
 נבחרת הטורניר באליפות אירופה עד גיל 19 - 2017

קישורים חיצוניים

 עמוד השחקן באתר הרשמי של פולהאם



הערות שוליים

קטגוריה:מגני כדורגל אנגלים
קטגוריה:קשרי כדורגל אנגלים
קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני פולהאם
קטגוריה:טוטנהאם הוטספר
קטגוריה:כדורגלני הופנהיים
קטגוריה:אנגלים שנולדו ב-2000